Diari Oficial de la Generalitat Valenciana


Sumari del DOGV 9529, del 08-02-2023 (2023/1212)

Extracte de la correcció d'errades de la Resolució de 30 de desembre de 2022, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades, amb càrrec a l'exercici pressupostari 2023, en aplicació de l'Ordre TMS/368/2019, de 28 de març.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9529

Data del DOGV
:   08-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1212


Data del document
:   03-02-2023

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

Extracte de la correcció d'errades de la Resolució de 30 de desembre de 2022, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades, amb càrrec a l'exercici pressupostari 2023, en aplicació de l'Ordre TMS/368/2019, de 28 de març. [2023/1212]  
BDNS (identif.): 672061.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/672061  
  
En el Diari Oficial de la Generalitat Valenciana número 9521, de 27 de gener de 2023, es va publicar la resolució de 30 de desembre de 2022, del director general de LABORA Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades, amb càrrec a l'exercici pressupostari 2023, en aplicació de l'Ordre TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.  
Advertits diversos errors en la seua publicació, es procedeix mitjançant la correcció d'errades a la qual es refereix el present extracte a la correcció en el sentit següent:  
- En el punt cinqué, l' apartat 2 queda redactat com segueix:  
«2. Les entitats, inclusivament les societats civils i les comunitats de béns, hauran de disposar de la inscripció en la corresponent especialitat formativa abans que finalitze el termini de presentació de sol·licituds. Es requerirà igualment aquesta condició per a les especialitats complementàries.»  
- En el punt seté, apartat 3.f i en l'annex I, apartat E) MH), les referències al Ministeri de Treball, Migracions i Seguretat Social», han d'entendre's referides al Ministeri de Treball i Economia Social.  
  
- En el punt vint-i-tresé, apartat 16, la referència al Ministeri d'Ocupació i Seguretat Social, ha d'entendre's al Ministeri de Treball i Economia Social.  
- En l'annex I, apartat A), AO) Adequació de l'oferta formativa, el punt 1 queda redactat com segueix:  
«1) Per a la modalitat Col·lectius.  
Valoració de les especialitats formatives segons el grau de prioritat de l'àrea professional, ateses les necessitats detectades en matèria de qualificació-inserció: entre 0 i 25 punts.  
D'acord amb el que s'estableix en el punt quart apartat dos, la valoració s'efectuarà atenent les àrees professionals que es determinen com a prioritàries en l'annex IV i segons el grau de prioritat establit, d'acord amb la següent escala:  
  
Índex prioritat Punts  
Prioritat molt alta 25  
Prioritat alta 15  
Prioritat mitjana 10  
Sense prioritat 0»  
  
  
- En l'annex I, apartat B) GE) Grau d'Execució, el punt 4 queda redactat com segueix:  
«4. Es reduirà en 5 punts quan l'actuació no s'haja iniciat en data 31 de gener de 2023 ni tampoc s'haja presentat renúncia a l'execució de la subvenció concedida.»  
  
València, 3 de febrer de 2023.- El director general de LABORA Servei Valencià d'Ocupació i Formació: Enric Nomdedéu i Biosca.